EkBass/fiwiki-20250220-pages-articles huggingface dataset:
Dixie Evans

Dixie Evans (oik. Mary Lee Evans, 28. elokuuta 1926 Long Beach, Kalifornia, Yhdysvallat – 3. elokuuta 2013 Las Vegas, Nevada, Yhdysvallat) oli yhdysvaltalainen burleski- ja strip tease -tanssija, joka tunnettiin erityisesti Marilyn Monroe -parodianumerostaan 1950-luvulla. Hänet tunnetaan myös "Burlesque Hall of Fame" -museon perustajana. Mary Lee Evans syntyi elokuussa 1926 Long Beachilla. Perhe muutti pian Australiaan, koska isä työskenteli öljymiehenä. Perheen palattua muutamaa vuotta myöhemmin Kaliforniaan isä kuoli työtapaturmassa öljykentällä. Lopetettuaan koulun kesken ja työskenneltyään pelloilla Los Angelesin ulkopuolella Evans vastasi tanssityttöjä etsineeseen ilmoitukseen Hollywoodissa. Hän sai työn ja elätti sittemmin itsensä mallintöillä ja burleskiesityksillä. Evansin läpimurto tapahtui burleskituottaja Harold Minskyn tuella, joka havaitsi Evansin yhdennäköisyyden Marilyn Monroeen ja nimesi tämän "Burlesquen Marilyn Monroeksi". Evans perehtyi parodioimaansa hahmoon perusteellisesti ja esityksestä tuli menestys. Hän ei kuitenkaan koskaan tavannut Marilyniä henkilökohtaisesti. Aktiiviuransa jälkeen Evans työskenteli jonkin aikaa hotellinjohtajana Bahamasaarilla. Palattuaan Kaliforniaan joitakin vuosia myöhemmin, Evansin ystävä Jennie Leen kertoi unelmasta rakentaa burleskimuseo Leen ranchille autiomaahan. Paikan tarkoituksena olisi tarjota mukava paikka, jonne eläköityneet esiintyjät voisivat asettua. Leen kuoltua vuonna 1990 tämän elamänkumppani pyysi Evansia ottamaan muistoesinekokoelman haltuunsa. Evan avasi burleskimuseon samana vuonna. Vetääkseen väkeä Los Angelesin ja Las Vegasin välillä autiomaassa sijainneeseen museoon Evans käynnisti Miss Exotic World -kauneuskilpailun, joka veti burleskiesiintyjiä ranchille ympäri Yhdysvaltoja. Evansin museo muutti Las Vegasiin vuonna 2006 ja se sai samassa yhteydessä uuden nimen Burlesque Hall of Fame. ==Lähteet== Luokka:Yhdysvaltalaiset mallit Luokka:Yhdysvaltalaiset tanssijat Luokka:Vuonna 1926 syntyneet Luokka:Vuonna 2013 kuolleet
Hannah England

Hannah Jane England (s. 6. maaliskuuta 1987 Oxford, Englanti) on brittiläinen keskimatkojen juoksija. Hänen päälajinsa on 1 500 metrin juoksu. Vuonna 2011 England voitti hopeaa Daegun MM-kilpailuissa 1 500 metrillä. ==Henkilökohtaiset ennätykset== Lähde: IAAF * 800 metrin juoksu: 1.59.66 (2012) * 1 500 metrin juoksu: 4.01.89 (2011) ==Lähteet== Luokka:Brittiläiset keskimatkojen juoksijat Luokka:Vuonna 1987 syntyneet Luokka:Elävät henkilöt
Haris Seferović

Haris Seferović (s. 22. helmikuuta 1992 Sursee, Sveitsi) on sveitsiläinen jalkapalloilija. Hän edustaa Portugalin Primeira Ligassa pelaavaa Benficaa ja on pelipaikaltaan hyökkääjä. == Seurajoukkueura == 30\. tammikuuta 2010 italialaisseura Fiorentina ilmoitti tehneensä sopimuksen Grasshopper Club Zürichissä siihen saakka pelanneen Seferovićin kanssa. Acquisito Seferovic ACF Fiorentina. Viitattu 20.8.2013. Seferović siirtyi pelaamaan seuran reservijoukkueeseen.Comunicato ACF Fiorentina. Viitattu 20.8.2013. Seferović siirtyi 4. elokuuta 2011 lainasopimuksella sveisiläisseura Neuchâtel Xamaxiin.Seferovic al Neuchatel Xamax ACF Fiorentina. Viitattu 20.8.2013. Hän pelasi myös seuraavan kauden 2012–2013 lainalla, ensiksi Leccessä ja tammikuussa tapahtuneen siirron jälkeen loppukauden Novarassa. Fiorentinan ja Leccen joukkueissa hän pelasi yhteensä 13 Serie A -ottelua. Kesällä 2013 Seferović siirtyi nelivuotisella sopimuksella espanjalaisseura Real Sociedadiin.La Real Sociedad ficha a Haris Seferovic Real Sociedad. Viitattu 20.8.2013. Jo seuraavana kesänä hän siirtyi kuitenkin saksalaisseura Eintracht Frankfurtiin. Kolmen vuoden ja 86 bundesliigaottelun, joissa hän teki 16 maalia, jälkeen hän siirtyi portugalilaisseura Benficaan kesällä 2017. Vuonna 2019 hän voitti Portugalin mestaruuden ja oli liigan paras maalintekijä. == Maajoukkueura == Seferović pelasi useissa Sveitsin nuorisomaajoukkueissa. Hän oli vuonna 2009 alle 17-vuotiaiden MM-kilpailujen paras maalintekijä viidellä maalillaan Sveitsin voittaessa mestaruuden. Loppuottelussa Sveitsi voitti Nigerian ja Seferović teki ottelun ainoan maalin. Seferović pelasi Sveitsin A-maajoukkueessa ensimmäisen kerran helmikuussa 2013. MM-kilpailuissa 2014 hän pelasi joukkueensa kaikissa neljässä ottelussa mutta oli vain kerran avauskokoonpanossa. Ensimmäisessä alkulohko-ottelussa Ecuadoria vastaan hän teki lisäajalla 2–1-voittomaalin. EM-kilpailuissa 2016 hän oli avauskokoonpanossa kolmessa joukkueensa neljästä ottelusta ja tuli viimeisessä alkulohko-ottelussakin vaihdosta kentälle. MM- kilpailuissa 2018 hän pelasi kolmessa joukkueensa neljästä ottelusta ja kahdesti avauskokoonpanossa. Kesän 2021 EM-kilpailuissa hän teki maalin kolmannessa alkulohko-ottelussa Turkkia vastaan. Seferović on pelannut kaikkiaan 77 A-maaottelua ja tehnyt niissä 22 maalia. Kolme maalia eli hattutempun hän teki marraskuussa 2018 Kansojen liigan ottelussa Belgiaa vastaan. == Lähteet == Luokka:Sveitsiläiset jalkapalloilijat Luokka:Vuonna 1992 syntyneet Luokka:Elävät henkilöt
Jalkapallon I divisioonan kausi 1985

Jalkapallon I divisioonan kausi 1985 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Mikkelin Palloilijat nousi suoraan Mestaruussarjaan. Toiseksi sijoittunut Lahden Reipas karsi Mestaruussarjapaikasta Kopareiden kanssa. Koparit säilytti paikkansa Mestaruussarjassa. Kolme viimeistä joukkuetta putosivat suoraan II divisioonaan. ==Sarjataulukko== == Yleisömäärät == Seura Ottelut Yleisömäärä Yleisökeskiarvo LauTP 11 13 628 1239 MP 11 13 026 1184 Jaro 11 12 559 1142 Reipas 11 10 039 913 KajHa 11 8 347 759 FinnPa 11 7 493 681 Huima 11 6 091 554 MyPa 11 6 034 549 Karpalo 11 5 324 484 P-Iirot 11 4 982 453 Elo 11 3 912 356 GrIFK 11 2 343 213 Yhteensä 132 93 778 710 ==Karsinta Mestaruussarjaan== Lahden Reipas ja Lauritsalan Työväen Palloilijat pelasivat uusinnan toisesta sijasta, jonka Reipas voitti 5–0. *Reipas – Koparit 0–1 *Koparit – Reipas 2–2 Koparit säilytti paikkansa Mestaruussarjassa yhteismaalein 3–2. ==Lähteet== Luokka:Ykkösliigan kaudet Luokka:Vuoden 1985 jalkapallo
Rosalia Mera

Rosalía Mera Goyenechea (28. tammikuuta 1944 A Coruña, Espanja – 15. elokuuta 2013 A Coruña) oli espanjalainen yrittäjä ja liikenainen. Hän oli kuollessaan eräs maansa rikkaimmista naisista ja maailman rikkain oman omaisuutensa itse luonut nainen. Hän loi maailman suurimmaksi alansa ketjuksi nousseen Zara- vaatemyymäläketjun yhdessä silloisen aviomiehensä Amancio Ortega Gaonan kanssa vuonna 1975. Mera syntyi vuonna 1944 A Coruñan työläiskaupunginosassa. Alue oli verrattain köyhää teollisuusaluetta Galiciassa. Hän aloitti työskentelyn paikallisessa vaateliikkeessä apulaisompelijana 11-vuotiaana ja tapasi miehensä Ortegan työpaikallaan. Pariskunta avioitui alle 20-vuotiaina ja he avasivat ensimmäisen Zara-vaatemyymälän kotikaupungissaan vuonna 1975. Pariskunta avasi uusia kauppoja yhdessä omistamansa Inditex-holdingyhtiön kautta Espanjassa ja Portugalissa läpi 1990-luvun. Meran kuollessa yhtiö toimi 86 maassa ja operoi yli 6 000 liikettä. Zara-lippulaivansa kanssa yritys tuli tunnetuksi niin sanotusta ”fast fashion” (”nopea muoti”) -konseptista, jossa muotia jaellaan myymäläverkostoon nopeasti ja tuotteet on hinnoiteltu keskihintaisiksi, jotta useilla ihmisillä olisi niihin varaa. Kuollessaan Mera omisti 5,1 prosenttia Inditexin osakkeista ja hän oli Forbesin mukaan Espanjan rikkain nainen noin 6,1 miljardin dollarin omaisuudellaan. Forbesin listoilla Mera oli maailman rikkain omaisuutensa itse luonut nainen ja koko maailman 195. rikkain ihminen. ==Katso myös== *Sandra Ortega Mera, Rosalia Meran tytär, perijätär ==Lähteet== Luokka:Espanjalaiset liikemiehet Luokka:Espanjalaiset miljardöörit Luokka:Vuonna 1944 syntyneet Luokka:Vuonna 2013 kuolleet Luokka:Galicialaiset henkilöt
David C. Jones

David Charles Jones (9. heinäkuuta 1921 Aberdeen, Etelä-Dakota, Yhdysvallat – 10. elokuuta 2013 Potomac Falls, Virginia, Yhdysvallat) oli Yhdysvaltojen ilmavoimien kenraali sekä Yhdysvaltain puolustushaarakomentajien neuvoston puheenjohtaja 1978–1982. David Charles Jones syntyi 9. heinäkuuta 1921 Etelä- Dakotan Aberdeenissa. Hän keskeytti koulun toisen maailmansodan aikana ja värväytyi Yhdysvaltain ilmavoimiin. Hänet koulutettiin pilotiksi helmikuussa 1943, minkä jälkeen hän koulutti lentäjiä eri tukikohdissa Yhdysvalloissa. Korean sodan aikana hän lensi yli 300 tehtävää B-29 Superfortressilla Pohjois- Korean yläpuolella. Hän lensi myös ilmatankkauskoneita. Sodan jälkeen hän toimi kenraali Curtis LeMayn henkilökohtaisena avustajana. Jones valmistui National War Collegesta vuonna 1960 ja palveli Vietnamin sodassa operatiivisena apulaiskomentajana ja myöhemmin Seventh Air Forcen varakomentajana. Myöhemmin hän komensi Euroopassa olevia Yhdysvaltain ilmavoimia. Richard Nixon nimitti Jonesin Yhdysvaltain ilmavoimien esikuntapäälliköksi 1974, missä virassa hän johti komentorakenteen uudelleenorganisoinnin ilmavoimissa. Uransa lopuksi Jones palveli Yhdysvaltain ilmavoimien puolustushaarakomentajana Yhdysvaltain puolustushaarakomentajien neuvostossa ja lopulta neuvoston puheenjohtajana kaksi kaksivuotiskautta 1978–1982 presidentti Jimmy Carterin nimittämänä. Jones oli Carterin mukana Wienissä SALT II -neuvotteluissa 1979. Hän oli myös mukana muodostamassa nopean toiminnan joukkoja Aasian lounaisosaan Neuvostoliiton Afganistanin miehityksen jälkeen, joista Carter muodosti myöhemmin alueellisen joukko- osastokokonaisuuden. Toisen kautensa lopulla Jones ajoi neuvoston uudelleenorganisointia vahvistamalla puheenjohtajan roolia ja lieventämällä eri puolustushaarojen välistä kilpailua. Jonesin vastuuaikana tapahtui myös Iranin panttivankikriisi, missä presidentti Carterin päätöksellä ryhdyttiin epäonnistuneeseen yritykseen pelastaa 53 amerikkalaista panttivankia. Jones jäi eläkkeelle toisen kaksivuotiskautensa lopuksi Ronald Reaganin jo noustua presidentiksi 1982. Jonesin vaimo Lois oli kuollut vuonna 2009. Pariskunta oli naimisissa 67 vuotta ja heillä oli kaksi tytärtä ja poika. Jones kuoli Parkinsonin tautiin. ==Lähteet== Luokka:Yhdysvaltain ilmavoimien kenraalit Luokka:Vuonna 1921 syntyneet Luokka:Vuonna 2013 kuolleet
Into Treason

Into Treason on Twilightningin ensimmäinen ja ainoaksi jäänyt single, joka julkaistiin 14. tammikuuta 2005. == Kappaleet == # # # == Kokoonpano == * Heikki Pöyhiä – laulu * Tommi Sartanen – kitara * Ville Wallenius – kitara * Jussi Kainulainen – basso * Mikko Naukkarinen – koskettimet * Juha Leskinen – rummut ==Lähteet== == Aiheesta muualla == * Into Treason discogs.com -sivustolla Luokka:Vuoden 2005 kappaleet Luokka:Suomalaiset heavy metal -kappaleet
Jalkapallon I divisioonan kausi 1986

Jalkapallon I divisioonan kausi 1986 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Voittaja Lahden Reipas nousi suoraan Mestaruussarjaan. Kontulan Urheilijat ja Tampereen Pallo-Veikot pelasivat uusinnan toisesta sijasta, jonka Kontulan Urheilijat voitti 5–1. KontU karsi Mestaruussarjapaikasta Kemin Palloseuran kanssa. KePS säilytti paikkansa Mestaruussarjassa. MyPa ja Jaro pelasivat uusinnan putoamisesta II divisioonaan. MyPa säilytti paikkansa I divisioonassa rangaistuslaukauskilpailulla, 1–1 aet., 5–4 pen. ==Sarjataulukko== == Yleisömäärät == Seura Ottelut Yleisömäärä Yleisökeskiarvo KontU 11 13 652 1241 FinnPa 11 11 491 1045 KPV 11 11 056 1005 Reipas 11 10 792 981 Jaro 11 9 390 854 TPV 11 8 074 734 KajHa 11 7 341 667 PK-37 11 6 835 621 MyPa 11 5 949 541 LauTP 11 5 631 512 Huima 11 5 423 493 Elo 11 2 838 258 Yhteensä 132 98 472 746 ==Karsinta Mestaruussarjaan== *KontU – KePS 3–4 Yleisöä 5547 *KePS – KontU 3–2 Yleisöä 1360 Kemin Palloseura säilytti paikkansa Mestaruussarjassa yhteismaalein 7–5. ==Lähteet== Luokka:Ykkösliigan kaudet Luokka:Vuoden 1986 jalkapallo
Forgive Her...

Forgive Her... on Swallow the Sunin single, jonka Firebox Records julkaisi vuonna 2005. Single julkaistiin ainoastaan Suomessa ja se ylsi listalla sijalle neljä. Suomalaisen Reverend Bizarren laulaja Albert Witchfinder vieraili levyn kappaleella "Solitude". == Kappaleet == # # == Kokoonpano == * Mikko Kotamäki – laulu * Markus Jämsen – kitara * Juha Raivio – kitara * Matti Honkonen – bassokitara * Pasi Pasanen – rummut * Aleksi Munter – kosketinsoitin ;Vieraileva muusikko * Sir Albert Witchfinder – laulu (kappale "Solitude") ;Tuotanto * Sami Kokko – äänittäjä, miksaaja * Minerva Pappi – masteroija * Tuomo Lehtonen – grafiikka == Aiheesta muualla == * == Lähteet == Luokka:Vuoden 2005 kappaleet Luokka:Swallow the Sunin kappaleet
Leighton Gage

Leighton David Gage (13. toukokuuta 1942 Rahway, New Jersey, Yhdysvallat – 26. heinäkuuta 2013 Ocala, Florida, Yhdysvallat) oli yhdysvaltalainen rikoskirjailija. Häanen tunnusmerkkinsä olivat Brasiliaan sijoittuvat rajut ja realistiset rikosromaanit. Gage alkoi kirjoittaa romaaneja 2000-luvulla. Leighton Gagen teosten sankari on São Paulossa toimiva Brasilian liittovaltion poliisi Mario Silva, joka pääsee toimimaan liittovaltion virassaan eri puolilla maata. Teossarjaan kuuluu seitsemän rikosromaania, joista viimeinen tulee postuumisti markkinoille 2014. Kirjailijan kuollessa romaaneista oli ilmestynyt suomeksi kaksi: Haudatut muukalaiset (2009) sekä Kuoleman huokaus (2010). Gage on myös vieraillut Suomessa vuonna 2010, hänen ensimmäisen romaanisuomennoksensa tultua markkinoille. Hän on kertonut olleensa Mika Waltarin historiallisten romaanien sekä suomalaisen saunan ystävä. Gagen toinen vaimo oli brasilialainen ja hän asui sekä São Paulon lähistöllä sekä Floridassa. Ennen kirjailijauraansa hän työskenteli mainostoimiston taiteellisena johtajana asuen Yhdysvaltojen ohella Saksassa, Hollannissa, Australiassa sekä 1970-luvulta alkaen Brasiliassa. Hän ohjasi ja käsikirjoitti myös dokumenttielokuvia. Hän kuoli haimasyöpään. ==Lähteet== Luokka:Yhdysvaltalaiset rikoskirjailijat Luokka:Vuonna 1942 syntyneet Luokka:Vuonna 2013 kuolleet
Seppo Siika-aho

Seppo Siika-aho (s. 8. joulukuuta 1969 Muhos) on entinen suomalainen lentopalloilija. Hän pelasi SM-sarjassa 131 ottelua ja oli lisäksi A-maajoukkueessa 1990-luvun alkupuolella 41 maaottelua. Siika-aho valittiin Suomen Lentopalloliiton toimitusjohtajaksi vuonna 2019. == Lähteet == Luokka:Suomalaiset lentopalloilijat Luokka:Vuonna 1969 syntyneet Luokka:Elävät henkilöt
The Compulsions

The Compulsions on yhdysvaltalainen rockyhtye, jonka debyyttialbumi Beat The Devil julkaistiin vuonna 2011. Yhtyeen perustaja ja laulaja on Rob Carlyle. Muut soittajat ovat basisti Sami Yaffa (ex-Hanoi Rocks) ja nykyiseen Guns N’ Roses -kokoonpanoon kuuluvat kitaristi Richard Fortus ja rumpali Frank Ferrer. Levyllä soittaa myös monia vierailevia muusikoita. == Studioalbumit == * Beat The Devil (2011) * Dirty Fun (2015) * Ferocious (2020) == Lähteet == == Aiheesta muualla == * The Compulsions Facebookissa Luokka:Yhdysvaltalaiset rockyhtyeet
Vihersilmät

Vihersilmät (Chlorophthalmidae) on auloppikaloihin kuuluva heimo. Heimon lajeja tavataan kaikista lämpimistä ja lauhkeista valtameristä niin matalista kuin syvistäkin vesistä. ==Lajit ja anatomia== Vihersilmien heimoon kuuluu 2 sukua ja noin 20 lajia. Aikaisemmin heimoon kuuluivat myös suvut Paraulopus ja Bathysauropsis, mutta ne ovat sittemmin siirretty omiksi heimoikseen. Kooltaan vihersilmälajit ovat tyypillisesti noin 20-23 cm pitkiä. Suurin laji töppövihersilmä (Chlorophthalmus agassizi) voi saavuttaa 40 cm:n pituuden. Ruumiinrakenteeltaan ne ovat pitkänomaisia ja hieman litteähköjä kaloja. Tyypillisiä piirteitä heimon lajeille ovat ruumiin etuosassa sijaitseva selkäevä, rasvaevä ja haarautunut pyrstöevä. Suu on suuri ja aleleuka työntyy yläleukaa pidemmälle. Vihersilmien silmät ovat kooltaan suuret ja linssi on kyyneleen muotoinen. Elävien vihersilmälajien silmät ovat väriltään vihreät. Väritykseltään heimon kalat ovat tyypillisesti ruskehtavia tai vihertäviä ja ruumiissa voi olla laikkuja. Vihersilmät ovat hermafrodiitteja. ==Levinneisyys ja elintavat== Vihersilmiä tavataan Atlantista Välimeri mukaan luettuna, Intian valtamerestä ja Tyynestämerestä lämpimissä ja lauhkeissa vesissä. Ne elävät tyypillisesti noin 50-1 000 metrin syvyydessä. Heimon lajien ravintoa ovat kalat ja äyriäiset. ==Lähteet== Luokka:Auloppikalat
Jalkapallon I divisioonan kausi 1977

Jalkapallon I divisioonan kausi 1977 oli vuonna 1973 perustetun I divisioonan viides kausi. Kaudella 1977 I divisioona pelattiin 12 joukkueen kaksinkertaisena sarjana. I divisioonan voitti KPT, ja joukkue nousi kaudeksi 1978 Mestaruussarjaan. Toiseksi sijoittunut Pyrkivä nousi myös suoraan. Viimeisiksi sijoittuneet FinnPa, Into ja Ponnistus putosivat II divisioonaan. I divisioonan maalikuninkuuden kaudella 1977 voitti Ilveksen Raimo Kuuluvainen 17 maalilla. I divisioonan yleisömäärä kaudella 1977 oli yhteensä 82 188 henkeä eli keskimäärin 623 katsojaa ottelua kohti. == Joukkueet == I divisioonaan osallistui 12 joukkuetta, joista seitsemän kaudelta 1976, kaksi putoajaa kauden 1976 Mestaruussarjasta ja kolme nousijaa kauden 1976 II divisioonasta. Mestaruussarjassa viimeiseksi sijoittuneet GBK ja KPT putosivat suoraan. II divisioonan lohkovoittajat FinnPa, MIFK ja Into nousivat suoraan. Joukkue Kaupunki Kotikenttä Päävalmentaja Finnairin Palloilijat (FinnPa) Helsinki Töölön pallokenttä Pentti Kokko Gamlakarleby BK (GBK) Kokkola Kokkolan keskuskenttä Jarl-Erik Wikström Helsingin Ponnistus (Ponnistus) Helsinki Töölön pallokenttä Veli Pietarila IFK Mariehamn (MIFK) Maarianhamina Mariehamns idrottspark Henrik Boström Ilves Tampere Ratinan stadion Martti Halme Kemin Into (Into) Kemi Sauvosaaren urheilupuisto Kaarlo Salmi Kokkolan Palloseura (KPS) Kokkola Kokkolan keskuskenttä Reino Sarlin Kuopion Pallotoverit (KPT) Kuopio Väinölänniemen stadion Keijo Voutilainen Kuusysi Lahti Kisapuisto Raimo Valtonen Myllykosken Pallo -47 (MyPa) Anjalankoski Saviniemen pallokenttä Erkki Jauhiainen Seinäjoen Palloseura (SePS) Seinäjoki Seinäjoen keskuskenttä Kalle Jaskari Turun Pyrkivä (Pyrkivä) Turku Kupittaan jalkapallostadion Rainer Forss == Sarjataulukko == Lähde: Jalkapallokirja 1978 (M) = Mestari; (N) = Nousija; (P) = Putoaja == Tulokset == == Tilastot == === Maalintekijät === Pelaaja Joukkue 1 Raimo Kuuluvainen Ilves 17 2 Esa Kulmala Pyrkivä 11 3 Reijo Rantanen Kuusysi 10 Kenneth Wiik GBK 10 5 Erkki Lehtinen Kuusysi 9 Juha Myllymäki MyPa 9 Esa Palsi MIFK 9 8 Jarmo Kaivonurmi KPT 8 Hannu Oksanen MyPa 8 10 Kuusi pelaajaa Kuusi pelaajaa 7 Lähde: Jalkapallokirja 1978 === Yleisömäärät === Joukkue 1 Into 11 12 133 1 103 2 KPT 11 9 660 878 3 Ilves 11 9 072 825 4 Pyrkivä 11 8 288 753 5 MIFK 11 8 013 728 6 MyPa 11 7 590 690 7 GBK 11 6 409 583 8 KPS 11 6 242 567 9 SePS 11 5 429 494 10 Kuusysi 11 5 302 482 11 FinnPa 11 2 162 197 12 Ponnistus 11 1 888 172 Yhteensä 132 82 188 623 Lähde: Jalkapallokirja 1978 == Katso myös == * Mestaruussarjan kausi 1977 * II divisioonan kausi 1977 * Suomen Cup 1977 == Lähteet == Luokka:Ykkösliigan kaudet Luokka:Jalkapallosarjojen kausi 1976–1977/1977
Volhov

Volhov voi tarkoittaa seuraavia: * Olhavanjoki, * Olhava, , Olhavanjoen varrella sijaitseva kaupunki * S-75:n, neuvostoliittolaisen ilmatorjuntaohjuksen kehitysversio
Amebat

Amebat eli ameebat eli kuorettomat ameebat (Amoebida tai Amoebina) on aiemmin käytössä ollut yksisoluisten aitotumaisten eliöiden lahko. Lahko luettiin yhdessä kuoriameebojen (Arcellinida) kanssa Lobosia-alaluokkaan, jonka lajien valejalka eli pseudopodi oli pääsääntöisesti lobopodi-tyyppiä. Ameebat erottuivat kuoriameeboista siinä, että niillä ei ollut kuorta. Nykyluokittelussa Amoebida-lahkon käytöstä on yleensä luovuttu, ja amebalajit on sijoitettu useaan lahkoon Lobosa-alajaksossa. Ensimmäisen ameban löysi vuonna 1755 saksalainen August Johann Rösel von Rosenhof. == Elinympäristö == Yleisimmät patogeeniset amebat ovat Entamoeba histolytica, Acanthamoeba, Balamuthia, Naegleria fowleri ja Hartmannella. Ne ovat yleisiä koe-eläimiä, koska niitä on helppo tutkia laboratoriossa. == Liikkuminen == Amebat liikkuvat muodostamalla solukalvostaan ulkonevia väliaikaisia valejalkoja. Valejalkojen takia ne näyttävät liikkuessaan jatkuvasti muuttavan muotoaan. Valejaloilla ameba myös syö. Venyvällä pseudopodilla ameba kuroo ruokapalasen, esimerkiksi bakteerin, sisäänsä. == Kuvia == Tiedosto:Collection Penard MHNG Specimen 29-1-3 Amoeba proteus.tif | Amoeba proteus Tiedosto:Chaos carolinense.jpg | Chaos sp. == Lähteet == Luokka:Aitoameebat Luokka:Seulonnan keskeiset artikkelit
Jakob Algot Gadolin

Jakob Algot Gadolin (27. marraskuuta 1797 Turku – 29. toukokuuta 1848 Espoo) oli suomalainen eksegetiikan professori. ==Lapsuus ja nuoruus== Jakob Algot Gadolin syntyi Johan Gadolinin poikana Turussa. Pääsi ylioppilaaksi Turussa 1815. ==Työura== Gadolin valmistui yliopistosta 1819. Tohtoriksi hän väitteli vuonna 1832. Hänet nimitettiin Turun akatemian (sittemmin Suomen Keisarillinen Aleksanterin Yliopisto, vuodesta 1828 Helsingissä) teologian dosentiksi vuonna 1822, virkaa tekeväksi teologian apulaiseksi vuonna 1828 ja vakinaiseksi vuonna 1834. Lisäksi hän toimi ajoittain virkaa tekevänä teologian professorina. Samalla hän oli palkkapitäjänsä Espoon kirkkoherrana vuonna 1834. Professorin arvonimi Gadolinille myönnettiin vuonna 1845. Eksegetiikan professoriksi hänet nimitettiin vuonna 1846. Teki uransa aikana useita matkoja esimerkiksi Ruotsiin, Tanskaan ja Saksaan. ==Kirjallista tuotantoa== * De tonis combinationis, dissertatio physica; quam, consensu ampliss. ad univers. Aboënsem facult. philos., praeside m. Gust. Gabr. Hällström, ordin. imper. de St. Wladimiro in quarta classe equite, physices prof. publ. ordin., Reg. Acad. Scient. Stockholm ,membro, pro gradu philosophico p. p. Jacobus Alg. Gadolin, Aboënsis, in audit. philos. die XXVI Junii 1819, horis p. m. solit. Pars V. 1819. * Dissertatio academica historiam doctrinae de affinitatibus chemicis exhibens, cujus partem duodecimam consensu ampliss. fac. phil. Aboëns. praeside mag. Johanne Gadolin, chemiae professore publ. et ord., collegii imp. med. assessore et equite ord. imper 1818. * Dissertatio philologico-theologica de vi vocabuli πνεύματος, i Petr. III:18, 1821 * Quid doceant libri V. T. canonici de vita hominum post fata superstite, 1837. ==Lähteet== Luokka:Suomalaiset professorit Luokka:Suomen evankelis-luterilaisen kirkon papit Luokka:Vuonna 1797 syntyneet Luokka:Vuonna 1848 kuolleet
Iivananlinna

Iivananlinna (, ) on keskiaikainen linna joka sijaitsee Narvajoen rannalla Ivangorodissa, Venäjällä. Linnan vastapäätä joen itärannalla sijaitsee Narvan linna joka on Viroon kuuluvassa Narvan kaupungissa. Iivananlinnaa ryhdyttiin rakentamaan tsaari Iivana III:n aikana vuonna 1492 sen jälkeen, kun Moskovan suuriruhtinaskunta sai Novgorodin valtansa alle vuonna 1478. Linnan tarkoitus oli varmistaa Nevan alueen puolustus Baltian suuntaan. Linnan ympärille on sittemmin kasvanut Ivangorodin kaupunki. == Lähteet == == Aiheesta muualla == * * Kuvia Ivangorodin linnoituksesta. Luokka:Venäjän linnat Luokka:Jaaman piiri
Englannin 1. divisioonan kausi 1894–1895

Englannin 1. divisioonan kausi 1894-1895 oli seitsemäs kausi, kun ratkottiin The Football Leaguen mestaruus. Mukana 1. divisioonassa oli kuusitoista joukkuetta. Sarjan voittaja oli liigan mestari, ja kolme viimeistä joutuivat testiotteluihin 2. divisioonan parhaita vastaan. Uusina joukkueina olivat 1. divisioonaan nousseet Liverpool ja Small Heath, jotka korvasivat edellisen kauden päätteeksi sarjasta pudonneet Newton Heathin ja Darwenin. Liigan mestaruuden voitti Sunderland. == Sarjataulukko == Kolme viimeistä joukkuetta joutuivat testiotteluihin 2.divisioonan kolmea parasta vastaan. == Ottelut == ==Testiottelut== Testiotteluissa kohtasivat 1.divisioonan kolme viimeistä ja 2.divisioonan kolme parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan. Joukkue 1 Tulos Joukkue 2 Bury 1-0 Liverpool Derby County 2-1 Notts County Stoke 3-0 Newton Heath Testiotteluiden jälkeen Bury nousi 1.divisioonaan. Derby ja Stoke säilyivät 1.divisioonassa ja Notts County ja Newton Heath 2.divisioonassa. Liverpool putosi 2.divisioonaan. == Lähteet == Luokka:Jalkapallosarjojen kausi 1894–1895/1895 Luokka:Englannin 1. divisioonan kaudet
Kalevan koulu (Kerava)

Kalevan koulu on Keravan Kalevassa toimiva peruskoulun alakoulu (luokat 1–6). Lukuvuonna 2021–2022 koulua käy noin 390 lasta. Koulun vieressä on kaksi bussipysäkkiä. == Historia == Kalevan koulu valmistui vuonna 1976. Se oli nimeltään Viron koulu vuoteen 2000 saakka. Vuonna 2013 kesällä Kalevan koulu vanha puoli purettiin homevaurioiden takia. Koulun korjausprojekti päättyi syksyllä 2014. == Koulu äänestyspaikkana== Kalevan koulu toimii varsinaisina vaalipäivinä Keravan kaupungin kahden vierekkäisen äänestysalueen äänestyspaikkana. Koululla voivat vaalipäivinä äänestää Keravan asukkaat äänestysalueelta 1 (Viro) ja 2 (Kaleva).Europarlamenttivaalit 2014Viitattu 31.5.2014. Presidentinvaalin äänestyspaikatViitattu 31.5.2014. ==Lähteet== ==Aiheesta muualla== * Kalevan koulun kotisivut * Keravan koulut ja päiväkodit jpg-kartalla Luokka:Keravan peruskoulut Luokka:Kaleva (Kerava)
Darwen FC

Darwen FC oli englantilainen jalkapalloseura Darwenin kaupungista Lancashiresta. Seura perustettiin vuonna 1870, ja se oli yksi ammattilaisjalkapalloilun edelläkävijöistä. Darwen FC oli The Football Leaguen jäsen vuosina 1891-1899. Darwen putosi 1. divisioonasta kauden 1891–1892 päätteeksi, kun se keräsi kauden aikana vain 11 pistettä. Seura nousi myöhemmin takaisin 1. divisioonaan, mutta putosi jälleen kauden 1893–1894 jälkeen. Darwen jäi sarjassa toiseksi viimeiseksi 19 pisteellä. Ainoastaan Manchester United sai kaudella vähemmän pisteitä. Vuonna 1900 Darwen liittyi Lancashire Leagueen, ja pysyi alueellisissa jalkapallosarjoissa tämän jälkeen. Darwen FC:n toiminta lakkautettiin vuonna 2009. Sen seuraajaksi perustettiin uusi seura AFC Darwen. ==Lähteet== Luokka:Englantilaiset jalkapalloseurat Luokka:Lancashiren urheilu
Venäinniemen kalliomaalaus

Venäinniemen eli Venäjänniemen kalliomaalaus sijaitsee Kivijärvellä Suursaaren itäkärjessä Lemillä Etelä-Karjalassa. Kalliomaalaus ajoitetaan pronssikaudelle ja sen löysi Veikko Suonio vuonna 1980. == Kallio ja sen sijainti == Kivijärven keskiosissa on Suursaari, jonka Uiminniemen itäisessä kärjessä on rannassa matala pystykallio. Kallio aukeaa itään ja jää lepikon taakse varjoon. Kallion erottaa rannasta parimetrinen kaistale maata, joten maalausta voi tarkastella ilman venettä. == Maalaus == Maalattu alue on noin 14 metriä, mutta kallion kuluminen ja kuvioiden haalistuminen on hävittänyt maalaukset paikoin olemattomiksi. Parhaiten säilyneitä kuvioita löytyy kuva-alueen vasemmassa reunassa. Havaitut kuviot ja punaväriläikät, joita löytyy neljässä eri kohdassa, sijaitsevat 0,9−2,3 metriä järven pinnan yläpuolella. Eteläisin eli vasemmanpuoleisin kuvio on epäselvä. Se saattaa esittää oikealle katsovaa eläintä. Tästä oikealle löytyy viivamaisia jälkiä, joista ainakin yksi on pysty- ja toinen vaakasuuntainen. Keskeisin kuvakenttä erottuu selvimmin. Ylimmä on kaksi venekuviota, joiden välissä on kaksi ihmishahmoa. Veneet on maalattu kaarevalla viivalla, josta kohoaa "miehistöviivoja". Miehistöviivoja on vasempuoleisella veneellä 9 ja oikeanpuoleisella 7 ja veneiden pituudet ovat vastaavasti 37 ja 44 senttimetriä. Miehistöviivat ovat lähes tasapitkiä. Molemmilla veneillä on pitkänomainen "keulakaari", joka osoittaa vasemmalle. Ainakin toisessa veneessä kaaren päässä on sykeröä, mikä voi esittää hirvenpääkoristetta. Ihmishahmot ovat molemmat koukkupolvisia, viivamaisesti maalattuja hahmoja, joilla kädet on taivutettu alaspäin ja pää merkitty pienellä ympyrällä. Niiden pituudet ovat 26 ja 31 senttimetriä. Näiden alapuolelta erottuu selvät punamaalikeskittymät, joista erottuu mahdollisesti suormiviivoja. Nämä saattavat olla kämmenpainaumat. Vaikutelmaksi jää kallioon nojaaminen kaksin käsin. Muut kuvakentän kuviot ovat epäselviä kuviokatkelmia tai punavärivärjäymiä. Kun siirrytään 6 metriä oikealle, löytyy vielä epämääräistä punaväriä tuhoutuneista kuvioista. === Kaivaus === Maalauksen edustan rantaa on tutkittu vuonna 2005 ja järven pohjasta löytyi kvartsista valmistettuja kiviesineitä ja kvartsin työstämisessä syntyneitä iskoksia. ==Lähteet== * * Luukkonen, Ismo: Venäjänniemi * ===Viitteet=== Luokka:Suomen kalliomaalaukset Luokka:Lemi Luokka:Etelä-Karjalan historia
Gogo’s Crazy Bones

Gogo’s Crazy Bones (eli Gogot) ovat espanjalaisen leluyrityksen Magic Box, Int. valmistamia pieniä keräiltäviä muovisia figuureita, jotka tulivat tunnetuiksi maailmanlaajuisesti 2000-luvun alussa. Gogot olivat jo alusta asti iso hitti ja niitä sisältäviä pakkauksia myytiin 350 miljoonaa ensimmäisenä vuonna. Figuureita tuotettiin vuosina 1996–2019 useampi eri sukupolvi ja jotkut olivat harvinaisempia kuin toiset. Figuureita voitiin käyttää erilaisiin peleihin, joiden perusajatus juontaa juurensa pelin ohjekirjan perusteella antiikin Kreikassa pelattuun Astragal-peliin, jossa nuoret neppasivat luista tehtyjä figuureja. == Lähteet == == Aiheesta muualla == Luokka:Leikkikalut Luokka:Moninpelit
Fats Heard

Eugene ”Fats” Heard (10. lokakuuta 1923 – 5. joulukuuta 1987) oli yhdysvaltalainen jazzrumpali. Clevelandissa syntynyt Heard valmistui Cleveland Central High Schoolista ja opiskeli pianonsoittoa Cleveland Institute of Musicissa ennen kuin otti rummut pääsoittimekseen. Hän soitti Coleman Hawkinsin ja Lionel Hamptonin yhtyeissä ja kuului Erroll Garnerin kokoonpanoon vuosina 1952–1955. Hän soitti Garnerin alkuperäisellä nauhoituksella ”Misty”-kappaleesta. 1950-luvun lopulla Heard johti Modern Jazz Room -nimistä jazzklubia (entiseltä nimeltään Cotton Club) Clevelandin keskustassa ystävänsä Jim Bardin kanssa. == Lähteet == Luokka:Vuonna 1923 syntyneet Luokka:Vuonna 1987 kuolleet Luokka:Yhdysvaltalaiset jazzrumpalit
Régine Deforges

Régine Deforges (15. elokuuta 1935 Montmorillon – 3. huhtikuuta 2014 Pariisi) oli ranskalainen kirjailija, toimittaja ja kustantaja. Deforges aloitti työelämänsä toimittajana ja pornografiaksi leimatun eroottisen kirjallisuuden kustantajana. Hänen tunnetuin romaaninsa La bicyclette bleue ilmestyi 1982 (Sininen polkupyörä, 1984). Siitä tehtiin vuonna 2001 televisiosarja. Se on kertomus rakkaudesta, riippuvuudesta, intohimosta ja selviytymisestä toisen maailmansodan aikaisessa Bordeaux’ssa. Kirjan jälkeen hän kirjoitti sille jatkoksi sarjan, jossa seurataan päähenkilö Léa Delmas’n matkoja. Règine Deforges oli Société des Gens de Lettres de Francen puheenjohtaja ja Prix Féminan tuomariston jäsen. Hän asui Pariisissa. == Suomennetut teokset == * Sininen polkupyörä. Ensimmäinen osa, 1939-1942; suom. Anja Leppänen. Gummerus, 1984. ISBN 951-20-2546-9 * Sininen polkupyörä. 1942–1944 eli Viettelysten Pariisi, Toinen osa, suom. Anja Leppänen. Gummerus, 1985 ISBN 951-20-2617-1 * Rakkauden riemukaari 1944–1945; suom. Irja Sorri. Gummerus, 1986 ISBN 951-20-2734-8 * Nunnien kapina; suom. Hanno Vammelvuo. Gummerus, 1989 ISBN 951-20-2911-1 *Jung, Irmeli. ; Deforges, Régine. Juliette Gréco kuvat Irmeli Jung ; tekstit Régine Deforges. Imprimerie nationale, 1990. * Lola; suomentanut Annikki Suni. Gummerus, 1991 ISBN 951-20-3809-9 * Musta tango; suomentanut Sirkka Aulanko. Gummerus, 2003. ISBN 951-20-6242-9 * Silkkitie; suomentanut Marja Luoma. Gummerus, 2004. ISBN 951-20-6459-6 == Lähteet == == Aiheesta muualla == * * Luokka:Ranskalaiset kirjailijat Luokka:Vuonna 1935 syntyneet Luokka:Vuonna 2014 kuolleet
Simona Hösl

Simona Hösl (s. 11. kesäkuuta 1992 Berchtesgaden) on saksalainen alppihiihtäjä. Alppihiihdon maailmancupissa Hösl kilpaili ensimmäisen kerran Semmeringin pujottelussa joulukuussa 2010. Maailmancupin pisteille hän pääsi ensimmäisen kerran joulukuussa 2012 Courchevelin suurpujottelussa sijoittuen 20:nneksi. Se on myös hänen toistaiseksi paras sijoituksensa maailmancupissa. == Lähteet == Luokka:Saksalaiset alppihiihtäjät Luokka:Elävät henkilöt Luokka:Vuonna 1992 syntyneet
Englannin 2. divisioonan kausi 1893–1894

Englannin 2. divisioonan kausi 1893-1894 oli The Football Leaguen kuudes kausi, ja toinen kausi jolloin liiga oli jaettu kahteen divisioonaan. Uusina joukkueina The Football Leagueen kaudelle 1892-1893 liittyivät Liverpool, Newcastle United, Woolwich Arsenal, Middlesbrough Ironopolis ja Rotherham Town. Lisäksi uutena joukkueena 2. divisioonassa oli edellisellä kaudella 1. divisioonasta pudonnut Notts County. Liigan mestaruuden voitti ensimmäistä kauttaan liigassa pelannut Liverpool. Liverpool ja toiseksi sijoittunut Small Heath nousivat seuraavaksi kaudeksi 1. divisioonaan. == Sarjataulukko == Kolme parasta joukkuetta selviytyivät testiotteluihin 1.divisioonan kolmea heikointa vastaan. Viisi viimeistä joukkuetta uudelleenvalintaan. Middlesbrough Ironopolisia ja Northwich Victoriaa ei valittu liigaan uudelleen. == Ottelut == ==Testiottelut== Testiotteluissa kohtasivat 1.divisioonan kolme viimeistä ja 2.divisioonan kolme parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan. Joukkue 1 Tulos Joukkue 2 Liverpool 2-0 Newton Heath Small Heath 3-1 Darwen Preston North End 4-0 Notts County Testiotteluiden jälkeen Liverpool ja Small Heath nousivat 1.divisioonaan. Preston North End säilyi 1.divisioonassa ja Notts County 2.divisioonassa. Darwen ja Newton Heath putosivat 2.divisioonaan. == Lähteet == Luokka:Jalkapallosarjojen kausi 1893–1894/1894 Luokka:Englannin 2. divisioona
Apure (osavaltio)

Apure () on Venezuelan osavaltio. Vuonna 2011 siellä oli noin 459 000 asukasta. Osavaltion pääkaupunki on San Fernando de Apure. Se tunnetaan karjapaimenistaan, jotka osallistuivat maan itsenäisyystaisteluun 1800-luvulla. == Lähteet == == Aiheesta muualla == Luokka:Venezuelan osavaltiot
Sivu (geometria)

Sivu () on geometriassa monikulmion jana, joka yhdistää monikulmion vierekkäiset kärjet toisiinsa. Sivu on siten tasogeometriassa reunan osasen nimenä. Avaruusgeometriassa monitahokkaiden kärjet yhdistävät tahkojen kulmat toisiinsa ja tahkot rajoittuvat toisiinsa janaan, jota kutsutaan särmäksi (). Monitahokkaan tahkoja kutsutaan joskus myös sivuiksi (). == Antiikin määritelmiä == Eukleides määritteli kirjassaan Alkeet monikulmion sivut janoiksi. Janoilla taas oli päätepisteet ja jana koostuu tasaisesti jakaantuneista pisteistä. Janan määrittelee vain sen pituus ja pisteen vain sen paikka ilman muita dimensioita. Eukleideen mukaan monikulmion reunaa kiertävän viivan tai sen osasten eli sivujen ominaisuuksta riitti tuntea kärkien paikka, janojen pituus sekä kärkiä yhdistävien kulmien suuruus. == Sivujen muita nimityksiä == Joillakin monikulmioilla on eräille sivuille eritysnimityksiä. * Tasasivuisella kolmiolla on kaksi yhtä pitkää sivua, joita kutsutaan kyljiksi ja kolmas sivu, jota kutsutaan kannaksi. * Suorakulmaisella kolmiolla on kaksi sivua, jotka muodostavat suoran kulman. Niitä kutsutaan kateeteiksi. Kolmatta sivua kutsutaan hypotenuusaksi. * Monikulmion kärjellä tai kulmalla on kaksi viereistä sivua. Myös jokaisella sivulla on kaksi viereistä sivua. * Vastainen sivu tarkoittaa monikulmiossa sivua, joka on vastapäätä monikulmion toista osaa. Esimerkiksi kolmiossa jokaisella kulmalla on vastainen sivu, joka sijaitsee kulman viereisten sivujen välissä. Nelikulmion sivuilla on vastainen sivu, joka on sivun viereisten sivujen välinen sivu. * Monikulmioiden keskinäisessä vertailussa vastaavat sivut ovat keskenään vastinsivuja. == Sivut monikulmioissa == * Sivujen lukumäärä tasossa olevassa monikulmiossa on sama kuin kärkien tai kulmien lukumäärä. * == Lähteet == * * === Viitteet === Luokka:Geometria
Apure

Apure on * Apure osavaltio Venezuelassa * San Fernando de Apure, edellisen pääkaupunki * Apure, joki Venezuelassa * Apure, departementti Suur-Kolumbiassa
Punaposkiherttu

Punaposkiherttu (Cisticola erythrops) on herttujen heimoon kuuluva varpuslintu. ==Levinneisyys== Punaposkiherttua tavataan laajalla alueella Saharan eteläpuolisessa Afrikassa. Sen on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Hertut (suku)
Kyläherttu

Kyläherttu (Cisticola cantans) on herttujen heimoon kuuluva varpuslintu. ==Levinneisyys== Kyläherttua tavataan laajalla alueella Länsi-, Keski- ja Itä- Afrikassa. Sitä on kuvattu paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Hertut (suku)
Miranda (osavaltio)

Miranda () on Venezuelan osavaltio. Vuonna 2011 siellä oli noin 2,675 miljoonaa asukasta. Osavaltion pääkaupunki on Los Teques. Mirandan vuoristoista pohjois- ja eteläosaa erottaa Tuy-joki. Alueella laidunnetaan paljon karjaa, ja keinokastelu on lisännyt maanviljelyä entisestään. Noin puolet Venezuelan kaakaosta tuotetaan Tuyn laaksossa eli Mirandassa ja viereisessä Anzoáteguissa. Tunnettu venezuelalainen poliitikko Henrique Capriles Radonski toimii osavaltion kuvernöörinä. == Lähteet == == Aiheesta muualla == Luokka:Venezuelan osavaltiot
Viheltäjäherttu

Viheltäjäherttu (Cisticola lateralis) on herttujen heimoon kuuluva varpuslintu. ==Levinneisyys== Viheltäjäherttua tavataan Afrikan länsi- ja keskiosissa. Sen on kuvattu olevan yleinen levinneisyysalueensa länsiosissa ja harvinainen etelässä ja idässä. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Hertut (suku)
Steamer Maxwell

Fred "Steamer" Maxwell (19. toukokuuta 1890 – 11. syyskuuta 1975) oli kanadalainen amatöörijääkiekkoilija. Hän pelasi "seitsemän pelaajan kiekkoilun" aikakaudella 1800- ja 1900-lukujen taitteessa. Maxwell edusti kuuden kauden ajan Winnipeg Monarchsia, joka pelasi Manitoba Hockey League sarjassa (MHL) vuodesta 1909 vuoteen 1915. Aikanasa huippupelaajiin luettu Maxwell voitti kaksi Manitoban osavaltiomestaruutta Monarchsin mukana ja kuului vuoden 1915 Allan Cupin voittaneeseen kokoonpanoon. Maxwell torjui useita ammattilaistarjouksia, ja lopulta päätti kiekkouransa, kun hänelle selvisi, että useat hänen pelitovereistaan amatöörikiekkoilun parissa ottivat rahaa urheilemisesta. Maxwell loi pitkän uran Winnipeg Falconsin amatööriseuran valmentajana ja johti joukkueensa Allan Cupin voittoon 1920. Joukkue myös edusti Kanadaa samana vuonna pidettyjen kesäolympialaisten jääkiekkoturnauksessa, jossa se voitti kultaa. 1930-luvun mittaan hän valmensi useita seniori- ja juniorijoukkueita saavuttaen mestaruuksia. ==Saavutuksia ja palkintoja == * Manitoba Sports Hall of Fame and Museumin kunniajäsen * Manitoba Hockey Hall of Famessa * Hockey Hall of Fameen 1962 ==Aiheesta muualla == * Legends of Hockey/Fred "Steamer" Maxwell * Luokka:Vuonna 1890 syntyneet Luokka:Vuonna 1975 kuolleet Luokka:Hockey Hall of Fame Luokka:Kanadalaiset jääkiekkoilijat
Olingot

Olingot (Bassaricyon) on puolikarhujen suku, jonka lajit elävät Keski- ja Etelä-Amerikan sademetsissä Nicaraguasta Peruun. Ne ovat puissa viihtyviä yöeläimiä, joiden elinalue ulottuu merenpinnan korkeudelta 2750 metriin. Bassaricyonin lajit muistuttavat kaukaista sukulaistaan kinkajua morfologisesti ja elintavoiltaan. Niillä ei kuitenkaan ole tarttumahäntää eikä ulkonevaa kieltä. Sen sijaan niillä on ulkonevampi kuono ja peräaukossa hajurauhaset. Suvun geneettisesti lähimmiksi sukulaisiksi ovat osoittautuneet koatit; kinkajun ja Bassaricyonin lajien samankaltaisuutta uskotaan sattumanvaraiseksi. ==Lajit== Bassaricyon-sukuun kuuluvien lajien määrä on kiistanalainen. Eräät tutkijat katsovat sukuun kuuluvan viisi lajia: alleninolingo (B. alleni) eli amazonianolingo, guayananolingo (B. beddardi), gabbinolingo eli olingo (B. gabbii), costaricanolingo (B. lasius) ja panamanolingo (B. pauli). Toiset taas katsovat niitä olevan vain kaksi: B. alleni ja B. gabbii. Kolmannen näkemyksen mukaan lajeja onkin vain yksi.Reid, F. & K. Helgen 2008. Bassaricyon gabbii. In: IUCN 2013. IUCN Red List of Threatened Species. Version 2013.1. Ladattu 16. elokuuta 2013. Viime aikoihin saakka vain B. gabbii on tunnettu suhteellisen hyvin, ja siitä on yleisesti käytetty harhaanjohtavasti nimityksenä pelkkää olingoa. Suvun jäseniä on eläintarhoissa melko vähän, ja usein ne sekoitetaan kinkajuun. Kristofer Helgen löysi vuonna 2006 Ecuadorista, Las Maquinasista, Andien vuoristosta B. allenin kaltaisen, mutta siitä erillisen, aiemmin kuvaamattoman lajin.Handbook of the Mammals of the World (2009). ISBN 978-84-96553-49-1 Hän antoi lajille nimen B. neblina ja julkisti löytönsä 15. elokuuta 2013. Helgen työtovereineen esitti tieteellisen aineiston perusteella, että Bassaricyon-sukuun kuuluvia lajeja voidaan eritellä neljä: * Bassaricyon gabbii, joka esiintyy Keski- Amerikassa alangoilla sekä Nicaraguassa, Costa Ricassa ja läntisessä Panamassa myös ylängöillä; * Bassaricyon alleni, joka esiintyy Andien itäpuolella; Guyanan ja Venezuelan alangoilla sekä itäisessä Kolumbiassa, Ecuadorissa, Perussa ja Boliviassa. * Bassaricyon medius, joka esiintyy Panamassa alangoilla sekä läntisessä Kolumbiassa ja Ecuadorissa; * Bassaricyon neblina, joka esiintyy vuoristossa endeemisenä sademetsissä Kolumbian ja Ecuadorin Andeilla. ==Lähteet== Luokka:Puolikarhut
Grannies Smoking Pipes

Grannies Smoking Pipes on mikkeliläislähtöinen hip hop -yhtye. Kuusihenkisen orkesterin jäseninä ovat Juho Nuutinen, Pekka Asikainen, Lasse Asu, Henrik Meyer, Jaakko Elenius ja Jenni Keränen. Grannies Smoking Pipes voitti LivESavo-bändikisan vuonna 2012 ja sai sitä kautta esiintymispaikan Jurassic Rock -festivaaleille. Yhtye tunnetaan myös kiertävästä aggregaattisoittokunnasta, jonka on voinut tilata puhelimella esiintymään Yläkaupungin Yö-, Provinssirock- ja Ilosaarirock-festivaaleilla. == Diskografia == === Albumit === * * * == Lähteet == == Aiheesta muualla == *Yhtyeen kotisivut *Grannies Smoking Pipes Facebookissa * * * Luokka:Suomalaiset hip hop -yhtyeet
Kirsti Hakkarainen

Kirsti Hakkarainen (13. toukokuuta 1927 Kivennapa – 21. joulukuuta 2008)Tampereen seurakuntayhtymä, Hakkarainen Kirsti, tuhkattu, mutta ei haudattu Tampereella, viitattu 9.5.2022 oli suomalainen käsikirjoittaja ja kirjailija.Suomen Kirjailijat 1945–1980, Hakkarainen Kirsti, sivu 109, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Hän on kirjoittanut kuunnelmia, joiden perustana on arjen realismi. Sitä sävyttävät huumori ja eläytyvä ihmiskuvaus.Facta2001, WSOY 1982, 5. osa, palsta 430 Hakkaraisen vanhemmat olivat vääpeli Juho Hakkarainen ja Helena (o.s. Mikkolainen). Hakkarainen kävi keskikoulun, oli maa- ja tehdastyöläisenä, apteekkiharjoittelijana, torimyyjänä, lastenhoitajana, ja tarjoilijana. MRA- liikkeen kiertävä näyttelijä hän oli 1947–1948, simultaanitulkki ja maallikkosaarnaaja 1949–1957. Hakkarainen työskenteli virkailijana Tampereen kaupungin matkailutoimistossa 1958–1966. Kirsti Hakkaraisen tuhkat on siroteltu Vuokseen Imatralla hänen toivomuksensa mukaisesti. == Kuunnelmat == * Piirakat, 1963. * Onneksi on rahaa, 1966. * Tyttö joka päihitti neljä miestä, 1975. * Carolinan päiväkirja 1-4, 1978. * Kalkutta, minun Kalkuttani, 1982. == Romaani == * Bumerangi. Romaani. Lehtimiehet, 1969. ==Lähteet== Luokka:Suomalaiset kirjailijat Luokka:Suomalaiset käsikirjoittajat Luokka:Vuonna 1927 syntyneet Luokka:Vuonna 2008 kuolleet
Hakkila (täsmennyssivu)

Hakkila tarkoittaa seuraavia: ;paikkoja: *Hakkila, Vantaan kaupunginosa *Hakkila, Hakinmäki, kylä Vesilahdella ;henkilöitä: *Esko Hakkila (1893–1953), juristi, eduskunnan oikeusasiamies *Pentti Hakkila (s. 1935), metsätieteilijä *Rauno Hakkila (1935–2005), diplomi-insinööri ja yritysjohtaja, energianeuvos *Tuija Hakkila-Helasvuo (s. 1959), pianisti *Väinö Hakkila (1882–1958), juristi, poliitikko ja ministeri, eduskunnan puhemies 1936–1945 *Yrjö Hakkila (1887–1918), jääkäriluutnantti Luokka:Luettelot henkilöistä sukunimen mukaan
Naisten Ykkösen kausi 2012

Naisten Ykkösen kausi 2012 oli Suomen naisten jalkapalloilun toiseksi korkeimman sarjatason kausi. Kausi pelattiin kahdessa kaksinkertaisessa alkusarjassa, minkä jälkeen pelattiin valtakunnallinen kahdeksan joukkueen yksinkertainen yläloppusarja, jossa pelasivat kummankin alkusarjalohkon neljä parasta joukkuetta. Yläloppusarjan voittaja Gamlakarleby Bollklubb nousi suoraan Naisten Liigaan. Alkusarjojen neljä viimeistä joukkuetta pelasivat keskenään kaksinkertaiset alaloppusarjat, joiden sijoille 3–4 sijoittuneet joukkueet putosivat suoraan Naisten Kakkoseen. ==Etelälohko== ==Pohjoislohko== ==Yläloppusarja== Sijoitus Joukkue O V T H TM PM ME Pst 1\. GBK 7 5 2 0 27 5 +22 20 (3) 2\. Merilappi United 7 6 1 0 26 5 +21 20 (1) 3\. FC Kuusysi 7 4 1 2 19 17 +2 16 (3) 4\. VJS 7 2 2 3 15 21 −6 10 (2) 5\. TuWe 7 1 3 3 11 13 −2 7 (1) 6\. JyPK 7 1 4 2 12 20 −8 7 7\. Klubi 09 7 2 0 5 14 26 −12 6 8\. FC Sport 7 0 1 6 9 26 −17 3 (2) *Joukkueet saivat lisäpisteitä alkusarjojen sijoitusten perusteella suluissa ilmoitetun määrän. ==Alaloppusarja eteläinen== Sijoitus Joukkue O V T H TM PM ME Pst 1\. TiPS 6 5 0 1 13 7 +6 17 (2) 2\. TJK 6 5 0 1 16 7 +9 16 (1) 3\. FC Viikingit 6 1 1 4 8 13 −5 7 (3) 4\. Pyrkivä 6 0 1 5 6 16 −10 1 *Joukkueet saivat lisäpisteitä alkusarjojen sijoitusten perusteella suluissa ilmoitetun määrän. ==Alaloppusarja pohjoinen== Sijoitus Joukkue O V T H TM PM ME Pst 1\. KSF 6 5 0 1 21 5 +16 18 (3) 2\. FC Rauma 6 3 0 3 14 8 +6 11 (2) 3\. SeMi 6 2 0 4 9 21 −12 7 (1) 4\. FC United 6 2 0 4 12 22 −10 6 *Joukkueet saivat lisäpisteitä alkusarjojen sijoitusten perusteella suluissa ilmoitetun määrän. ==Lähteet== Luokka:Jalkapallosarjojen kausi 2011–2012/2012 Luokka:Naisten Ykkösen kaudet
Naisten Ykkösen kausi 2013

Naisten Ykkösen kausi 2013 on Suomen naisten jalkapalloilun toiseksi korkeimman sarjatason kausi. Kausi pelattiin kahdessa kaksinkertaisessa alkusarjassa, minkä jälkeen pelataan valtakunnallinen kahdeksan joukkueen yksinkertainen yläloppusarja, jossa pelaavat kummankin alkusarjalohkon neljä parasta joukkuetta. Yläloppusarjan voittaja Merilappi United nousi suoraan Naisten Liigaan. Yläloppusarjan ulkopuolelle jääneet joukkueet pelasivat keskenään kaksinkertaiset alaloppusarjat, joiden sijalle 3 ja sitä huonommin sijoittuneet joukkueet putosivat suoraan Naisten Kakkoseen. Edelliskaudella Ykkösessä pelannut FC Sport luopui sarjapaikastaan. ==Etelälohko== ==Pohjoislohko== ==Yläloppusarja== Joukkueet saivat lähtöpisteitä alkusarjan sijoitusten perusteella suluissa ilmoitetun määrän. S Joukkue O V T H TM PM ME Pist 1\. Merilappi United 7 7 0 0 27 11 +16 24 (3) 2\. Vasa IFK 7 6 0 1 21 10 +11 20 (2) 3\. Tampereen Ilves 7 5 0 2 15 7 +8 16 (1) 4\. Malmin Palloseura 7 3 1 3 12 13 −1 12 (2) 5\. Vantaan Jalkapalloseura 7 2 1 4 16 20 −4 8 (1) 6\. Jyväskylän Pallokerho 7 1 3 3 11 15 −4 6 (0) 7\. Tikkurilan Palloseura 7 0 2 5 11 19 −8 5 (3) 8\. Turun Weikot 7 0 1 6 8 26 −18 1 (0) ==Alaloppusarja A== S Joukkue O V T H TM PM ME Pist 1\. FC Rauma 6 4 0 2 15 11 +4 15 (3) 2\. PK Keski-Uusimaa 6 3 0 3 10 10 0 11 (2) 3\. Kimito Sportförening 6 2 2 2 7 6 +1 9 (1) 4\. Klubi 09 6 1 2 3 6 11 −5 5 (0) ==Alaloppusarja B== S Joukkue O V T H TM PM ME Pist 1\. Hämeenlinnan Jalkapalloseura 4 3 0 1 6 3 +3 10 (1) 2\. Tampereen Jalkapalloklubi 4 1 1 2 8 6 +2 7 (3) 3\. FC Kuusysi 4 1 1 2 4 9 −5 6 (2) ==Lähteet== Luokka:Jalkapallosarjojen kausi 2012–2013/2013 Luokka:Naisten Ykkösen kaudet
Istanbulin kreikkalaisten vaino 1955

Istanbulin kreikkalaisten vaino (kreik.:Σεπτεμβριανά (Septemvriana), turk.: 6–7 Eylül Olayları) on tapahtumasarja, jonka Turkin hallitus järjesti etnisen puhdistuksen muodossa. Se kohdistui Istanbulin kreikkalaisen vähemmistön omaisuuden tuhoamiseen syyskuun 6. ja 7. päivän välisenä yönä 1955. Vainossa myös kuoli ihmisiäKanava 6/2009, s. 326, Istanbulin Pärttylinyö, eri lähteistä riippuen 13–16 kreikkalaista ja yksi armenialainen. Lisäksi naisia raiskattiin. Istanbulissa asui vuonna 1955 ennen vainoa noin 200 000 kreikkalaista, mutta vainon jälkeen suurin osa heistä muutti Kreikkaan. Turkin hallitus oli siirtänyt Anatoliasta 300 000 miestä Istanbuliin paikallisen kreikkalaisen vähemmistön omaisuuden tuhoamiseksi. Kaikkiaan Istanbulissa tuhottiin 6.–7.9.1955 yönä 4 348 kreikkalaisten omistamaa liikettä, 110 hotellia, 27 apteekkia, 23 koulua, 21 tehdasta, 73 kirkkoa ja 4 214 kotia. Vainon määräsi Turkin silloinen pääministeri Adnan Menderes. == Lähteet == Toivanen, Hanna-Riitta: "Monikulttuurisesta Konstantinopolista tuli kansallinen Istanbul", Kanava-lehti 6/2009, s. 323–327 ===Viitteet=== == Aiheesta muualla == * The Istanbul Pogrom of 6–7 September 1955 in the Light of International Law, Alfred de Zayas Luokka:Turkin historia Luokka:1955 Luokka:Rasismin historia Luokka:Kristittyjen joukkomurhat Luokka:Istanbulin historia